Príloha č. 3 – SP k DNS na Projektové služby\_ výzva č. 8

**Zmluva na výkon činnosti stavebného dozoru č.: /2024**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: | *Ing. Karol Furinda* |
| tel.: | +421947 927 530 |
| e-mail: | [furinda@olo.sk](mailto:furinda@olo.sk) |

a

|  |  |
| --- | --- |
| **Poskytovateľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |
| --- | --- | --- | --- |
| **špecifikácia služby:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Výkon stavebného dozoru pre stavbu – Modernizácia skladovacej infraštruktúry pre triedený odpad, výstavba chodníkov, spevnených plôch a rekonštrukcia oplotenia v ZEVO . A Rekonštrukcia prenajatých priestorov v areáli MHTH výhrevňa JUH“*** (ďalej len „**verejné obstarávanie**“).  Predmetom zmluvy je záväzok poskytovateľa vykonávať všetky potrebné činnosti stavebného-technický dozoru pri realizácii diela (ďalej len „**služby**“ alebo „**kontrolná činnosť**“) v lehote a záväzok objednávateľa za poskytnuté služby uhradiť poskytovateľovi cenu podľa tejto zmluvy.  Kontrolnou činnosťou sa stavebný dozor zaväzuje sledovať, či sa stavba uskutočňuje v súlade s platnými technickými normami, všeobecne záväznými právnymi predpismi a zmluvou o dielo uzatvorenou medzi objednávateľom a zhotoviteľom (ďalej len „**Zmluva o dielo**“).  Dielom alebo stavbou pre účely tejto zmluvy sa rozumie: realizácia modernizácie skladovacej infraštruktúry pre triedený odpad, výstavba chodníkov, spevnených plôch a rekonštrukcia oplotenia v ZEVO. A Rekonštrukcia prenajatých priestorov v areáli MHTH výhrevňa JUH na základe projektovej dokumentácie vypracovanej spoločnosťou HR- Project, s.r.o. Budovateľská 1159/10, 925 72 Selice pod názvom :  • SO02 - Rozšírenie skladových priestorov o kóje na skladovanie plastového odpadu, skla a kovového šrotu  • SO03 - Areálové oplotenie  • SO04 - Stavebné úpravy areálovej spevnenej plochy  • SO05 - Prístrešok  • Rekonštrukcia a prestavba skladovacích priestorov na kancelárske priestor  (ďalej len „**dielo**“ alebo „**stavba**“).  Podrobná špecifikácia služby je uvedená v prílohe č. 1 Opis predmetu zákazky, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **dodacia lehota:** | Poskytovateľ sa zaväzuje objednávateľovi začať poskytovať služby tri (3) dni pred odovzdaním staveniska zhotoviteľovi podľa Zmluvy o dielo, pričom je povinný zaslať zhotoviteľovi v tejto lehote výzvu na prevzatie staveniska od objednávateľa. Poskytovateľ je povinný poskytovať objednávateľovi služby až do protokolárneho odovzdania a prevzatia diela bez vád a nedorobkov a vydania právoplatného kolaudačného rozhodnutia (ak je požadované), pričom poskytovateľ je povinný plniť svoje povinnosti podľa tejto zmluvy až do uplynutia záručnej doby poskytnutej zhotoviteľom diela podľa Zmluvy o dielo, ak objednávateľ uplatní právo reklamácie, a to v dohodnutých termínoch. | | |
| **miesto plnenia:** | Zariadenie na energetické využitie odpadu, Vlčie hrdlo 72, 821 07 Bratislava (ZEVO) a  Areál Výhrevne juh vo Vlčom hrdle (MH Teplárenský holding, a.s), súpisné číslo 5453 v tesnej blízkosti areálu ZEVO | | |
| **zmluvná cena:** | Uvedená v prílohe č. 2 Cena | **cena je:** | pevná |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Stavebný dozor je oboznámený so Zmluvou o dielo pred uzatvorením tejto zmluvy. 2. Stavebný dozor sa zaväzuje vykonávať najmä tieto činnosti:    1. **Pred realizáciou stavby**  * Oboznámiť sa s dokumentáciou realizácie stavby a upozorniť objednávateľa na riziká, nedostatky, akékoľvek pripomienky poskytovateľa.   1. **V priebehu realizácie stavby** * Vykonať kontrolu včasného zavedenia stavebného denníka s potvrdením dňa začatia prác. * Kontrolovať riadne vedenie stavebného denníka a jeho predpísaných príloh. * Zapisovať do stavebného denníka nedostatky zistené v priebehu prác, požiadavky na ich odstránenie a ďalšie skutočnosti dôležité pre priebeh stavby a bez omeškania upozorniť na ne objednávateľa. * Sledovať vedenie a obsah stavebného denníka a k zápisom pripájať svoje súhlasné alebo nesúhlasné stanovisko. Ak stavebný dozor nesúhlasí s obsahom zápisu v stavebnom denníku, resp. sa má vyjadriť k nejakému problému, ktorý zhotoviteľ zapísal do stavebného denníka, musí sa k nemu vyjadriť a to v stavebnom denníku do dvoch (2) pracovných dní s uvedením odôvodnenia. V prípade, že problém presahuje jeho kompetencie, bez omeškania to oznámi objednávateľovi. Do denníka zapíše ďalší postup riešenia. * Kontrolovať tie časti stavby, ktoré budú pri ďalšom postupe výstavby zakryté alebo sa stanú neprístupnými. Po preverení prác, ktoré budú zakryté alebo sa stanú neprístupné, musí stavebný dozor do stavebného denníka jednoznačne zapísať, či tieto práce preberá a či dáva súhlas na pokračovanie v ďalších prácach, ktoré prekryjú tieto konštrukcie. * Zúčastniť sa na kontrolnom zameraní terénu zhotoviteľom pred začatím stavby, ak je to potrebné a zabezpečiť, aby súlad, resp. nesúlad terénu s meraním v projekte bol zapísaný do stavebného denníka. V prípade disproporcií medzi meraniami poskytovateľ informuje objednávateľa a projektanta a žiada objednávateľa o rozhodnutie. K žiadosti o rozhodnutie objednávateľa vždy pripojí poskytovateľ svoje stanovisko/návrh riešenia s odôvodnením. * Podieľať sa a zúčastňovať sa na vzájomných konzultáciách medzi zhotoviteľom stavby a generálnym projektantom stavby (ďalej len „**GP**“) zameraných na objasnenie nie jednoznačných návrhov a požiadaviek. V prípadoch, ktoré presahujú jeho oprávnenie, prizve objednávateľa na riešenie alebo rozhodnutie o probléme. * Sledovať a zabezpečiť dodržiavanie podmienok stavebných rozhodnutí a opatrení štátneho stavebného dohľadu počas realizácie stavby. Zároveň informuje štátny stavebný dohľad a objednávateľa o plnení týchto opatrení. * Sledovať, priebežne kontrolovať a zabezpečiť vykonanie prác v súlade s platnými zákonmi a vyhláškami, podmienkami Zmluvy o dielo a projektovej dokumentácie (ďalej tiež aj „**PD**“) . * Sledovať, priebežne kontrolovať a zabezpečiť kvalitu vykonaných prác a technológiu realizovaných prác v súlade s platnými technickými normami, technicko-kvalitatívnymi podmienkami a všeobecne záväznými právnymi predpismi. * Priebežne kontrolovať v súlade s článkami Zmluvy o dielo množstvá jednotlivých položiek, kvalitu vykonaných prác a ich súlad s platnou projektovou dokumentáciou. Odsúhlasiť vecnú a cenovú správnosť a úplnosť oceňovacích podkladov, splátkových a fakturačných podkladov zhotoviteľa voči platnej projektovej dokumentácii a ich súlad s prerokovanými a odsúhlasenými cenami; kontrolovať a odsúhlasiť vecnú a cenovú správnosť platobných dokladov, splátkových listov a faktúr predkladaných zhotoviteľom a zaistiť ich včasné predloženie na úhradu. * Zabezpečiť spôsob podpisovania dokumentov, t.j. faktúr („daňový doklad“ od zhotoviteľa pre práce) a potvrdenia čiastkovej platby. * Zabezpečiť dokladovanie zmien v množstvách, v kvalite a iných vlastnostiach položiek, v úrovniach alebo rozmeroch a konfrontovať ho s uvažovanými údajmi v PD. Všetky prípadné odchýlky bude bezodkladne nahlasovať objednávateľovi. Odsúhlasovať ich opodstatnenosť a odôvodnenie v stavebnom denníku bude vykonávať v súčinnosti so zhotoviteľom. Následne poskytovateľ odsúhlasí zmenu s objednávateľom. * Stanoviskom pre objednávateľa sa stavebný dozor zaväzuje odsúhlasovať dokumentáciu na realizáciu stavby, ktorú zabezpečuje zhotoviteľ stavby. Predkladať na odsúhlasenie objednávateľovi návrhy zmien počas výstavby, ktoré budú vykonané v súlade so Zmluvou o dielo a legislatívou platnou v Slovenskej republike a ktorými sa upresňuje predmet diela zmenou časti technického a technologického riešenia, menia technické parametre, nie však záväzné lehoty výstavby alebo cena prác alebo cena diela. Stavebný dozor v svojom stanovisku uvedie dôvod / príčinu vyvolávajúcu potrebu zmeny, dôsledok a dopad zmeny na zmluvné dokumenty, predloží súvisiace písomnosti, požiadavky na projektové doriešenie problematiky navrhovanej zmeny s vlastným vyjadrením a odporúčaním, ktorý predloží k návrhu zmeny. * Bezodkladne písomne informovať objednávateľa o všetkých závažných skutočnostiach na stavbe a vyžadovať od objednávateľa včasné rozhodnutia. Ihneď po obdržaní rozhodnutia objednávateľa upovedomiť ostatných účastníkov výstavby v zmysle Zmluvy o dielo na stavebné práce, resp. následne rozhodnutie zapíše aj do stavebného denníka. * Kontrolovať cenovú správnosť a úplnosť oceňovaných produktov a platobných dokladov v súlade s podmienkami Zmluvy o dielo uzatvorenej medzi objednávateľom a zhotoviteľom a uzatvorených dodatkov k nej, výsledky predkladať objednávateľovi na likvidáciu v určených termínoch. * Priebežne kontrolovať kvalitu montáže, zálievok a iných spojov a výsledky kontroly zapísať do stavebného denníka. * Vykonávať operatívne kontroly stavby a operatívne porady stavby. * Sledovať, zúčastňovať sa a priebežne kontrolovať odovzdávanie prác pripravených ďalším zhotoviteľom, resp. podzhotoviteľom a ich nadväzné činnosti v súlade so zmluvami o subdodávkach medzi zhotoviteľom a subdodávateľom. * Sledovať dohodnuté čiastkové termíny stavby (v zmysle harmonogramu prác) a kontrolovať kvalitu a rozsah dodávok a prác vykonaných na stavbe, ich zhodu s projektom, prípadné nedostatky okamžite oznámiť objednávateľovi. * Kontrolovať postup prác podľa časového harmonogramu výstavby a podľa hraničných termínov Zmluvy o dielo upozorňovať na prípadné neplnenie týchto termínov, pripravovať podklady na uplatnenie sankcií podľa Zmluvy o dielo. * Spolupracovať s projektantom a zhotoviteľmi na prípadnom odstránení vád zistených v projektovej dokumentácii a o zistených skutočnostiach informovať objednávateľa so stanoviskom stavebného dozoru a žiadať o rozhodnutie. * Priebežne preverovať, kontrolovať a zabezpečiť, aby zhotoviteľ vykonal predpísané a dohodnuté skúšky materiálov, zariadení, konštrukcií, prác v súlade s projektom riadenia kvality a kontroly kvality a či tieto skúšky vykonávajú aj jeho podzhotovitelia, vyžadovať doklady a kontrolovať výsledky, či preukazujú požadovanú kvalitu stavebných prác a evidovať doklady o výsledkoch skúšok, zúčastňovať sa odberov vzoriek, robiť náhodné kontroly vykonaných skúšok; zapísať do stavebného denníka a v prípade nevyhovujúcich výsledkov skúšok vyvodiť dôsledky podľa závažnosti zavinenia (až po odstránenie prác) v rámci svojich oprávnení a bez omeškania to oznámiť objednávateľovi. * Sledovať, vyžadovať a zabezpečiť, aby spolu s dodávkou materiálov, strojov a konštrukcií bola dodaná predpísaná dokumentácia (certifikáty, preukázanie zhody, manuál údržby a obsluhy), najmä doklady o ich kvalite. Zúčastňuje sa prípravy a vykonania komplexného vyskúšania technologického zariadenia stavby. * Kontrolovať, či zhotoviteľ správne uskladňuje tie materiály, konštrukcie, zariadenia a stroje, ktoré budú súčasťou stavby. Pri preberaní kontrolovať úplnosť a nepoškodenosť dodávky a úplnosť dokumentácie k dodávke. Koordinovať časovú a priestorovú nadväznosť jednotlivých stavebných prác realizovaných rozdielnymi podzhotoviteľmi. V prípade zistených nedostatkov žiadať okamžitú nápravu od zhotoviteľa. * Zabezpečovať nahlásenie archeologických nálezov alebo iných historických pamiatok. * Spolupracovať so zamestnancami zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami. * Zabezpečiť, aby zhotoviteľ nepoškodzoval verejný a súkromný majetok, priestranstvo a komunikácie, ako i podzemné vedenia súvisiace so stavbou, hlavne tie, ktoré používa na výstavbu a boli zabezpečované cez objednávateľa. V prípade vzniknutých škôd zisťuje so zamestnancami zhotoviteľa, prípadne objednávateľa ich príčiny, rozsah a predbežné náklady na ich odstránenie. * Zabezpečiť, aby zhotoviteľ po ukončení prác uviedol verejné priestranstvá a komunikácie do pôvodného stavu, resp. do súladu s požiadavkami nájomných zmlúv a stavebných povolení, ak sú vydané. Zabezpečiť dodržiavanie rozhodnutí o trvalom alebo dočasnom zábere. * Upozorňovať zhotoviteľa zápisom do stavebného denníka na všetky okolnosti, ktoré môžu spôsobiť zníženie kvality stavby, pokiaľ sú mu známe a zabezpečiť ich odstránenie. Zabezpečiť technologickú disciplínu, dodržanie bezpečnostných predpisov. Pri hrubých porušeniach technologickej disciplíny, porušení bezpečnostných predpisov, pri možnosti výskytu škôd, zabudovaní nevhodných materiálov, dielov, resp. konštrukcií, stavebný dozor zabezpečí nápravu a bezodkladne toto oznámi objednávateľovi. * Dohodnúť so zástupcom zhotoviteľa pracovný harmonogram preberania dodávok alebo ich ucelených častí tak, aby boli splnené všetky lehoty výstavby a tento predložiť objednávateľovi a sledovať jeho dodržanie. * Spracovávať pravidelné správy v slovenskom jazyku o stave na stavenisku s vecným a finančným plnením harmonogramu výstavby, ako aj vyhodnotením priebehu stavby, dodržiavaním zmluvných dokumentov, prípadnými zmenami, doplnkami ako aj odôvodnením neplnenia jednotlivých častí Zmluvy o dielo v nasledovných termínoch: raz mesačne a na konci stavby, vypracovať špeciálne správy k sporným otázkam alebo udalostiam, ktoré sa na stavbe vyskytnú, pripravovať pre objednávateľa podklady pre štatistickú evidenciu, prípadne správy o priebehu výstavby pre objednávateľa a pre nadriadené orgány objednávateľa. * Predkladať objednávateľovi raz mesačne alebo podľa Zmluvy o dielo ním odsúhlasené faktúry zhotoviteľa. Stavebný dozor samotnú faktúru (daňový doklad) nepodpisuje, podpisuje len príslušné potvrdenie platby. * Vyhotoviť a predkladať objednávateľovi tieto zápisy:  1. zápis zo stavebného denníka o výsledku kontroly stavby alebo jej časti, ktorá bude v ďalšom priebehu zakrytá 2. zápis z operatívnej porady 3. zápis z kontrolnej porady 4. podklady k odsúhlaseniu stavebnej zmeny 5. zápis z prerokovania stavebnej zmeny 6. protokol o schválení stavebnej zmeny 7. doklad o vykonaní kontroly oceňovacích podkladov 8. kontroly platobných dokladov 9. zápis o odovzdaní a prevzatí stavebného objektu alebo prevádzkového súboru 10. zápis o vykonaní kvalitatívnej prehliadky časti stavebného objektu alebo prevádzkového súboru 11. preberacie protokoly o odovzdaní a prevzatí stavebnej práce 12. doklad o potvrdení odstránenia vád a nedostatkov.  * Zvolať raz do týždňa kontrolné dni stavby za účasti zástupcov objednávateľa, zhotoviteľa, prípadne ďalších orgánov, resp. ďalších osôb (ak je to k riešeniu niektorých problémov potrebné). Stavebný dozor z kontrolných dní vyhotoví zápis. * Preverovať a kontrolovať dodržiavanie technologických postupov a vykonávanie predpísaných skúšok vo výrobniach betónových a živičných zmesí. * Kontrolovať odbornú spôsobilosť jednotlivých dodávateľov a profesii na stavbe.   1. **Ku koncu a po realizácii stavby** * Pripraviť podklady na záverečné technicko-evidenčné prevzatie stavby a zaradenie do majetku. * Včas vyžiadať od zhotoviteľa a skontrolovať doklady potrebné pre odovzdanie a prevzatie stavby alebo jej časti do prevádzky. * Preveriť pred samotným odovzdaním kompletnosť, úplnosť a kvalitu odovzdávanej stavby alebo jej časti do užívania. * Overiť správnosť a kompletnosť dokumentácie skutočného vyhotovenia. * Vyhodnotiť vykonané skúšky počas výstavby a navrhnúť kontrolné, prípadne nové skúšky, ktoré je potrebné uskutočniť. Ak predložené skúšky nevyhovujú predpísaným parametrom, resp. pri podozrení na nekvalitu niektorých prác, nariadiť nové kontrolné skúšky materiálov, resp. ukončených prác a v prípade nevyhovujúcich výsledkov nariadiť výmenu konštrukcií. * Vyhotoviť zápis o prevzatí a odovzdaní stavby užívateľovi s primeraným použitím formulára preberacieho protokolu. V prípade neprevzatia stavby alebo jej časti, zabezpečiť vyhotovenie zápisu, v ktorom sa vyjadria účastníci výstavby, uvedú sa dôvody neprevzatia stavby, určí náhradný termín odovzdania a preberania, sankcie a pod. * Kontrolovať a zabezpečiť odstránenie vád a nedorobkov zo zápisu o prevzatí a odovzdaní stavby v dohodnutom termíne. V prípade neplnenia týchto termínov zo strany zhotoviteľa pripraviť a odovzdať objednávateľovi podklady pre uplatnenie zmluvných sankcií. * Sledovať plnenie podmienok, ktoré je povinný splniť zhotoviteľ a upozorniť na ich prípadné neplnenie a ak je to potrebné, navrhnúť uplatnenie sankcií. * Kontrolovať a zabezpečiť vypratanie staveniska zhotoviteľom. * Účasť na kolaudačnom konaní.  1. Stavebný dozor bude vykonávaný priamo na stavbe, podľa potreby stavby (denne cca dve (2) hodiny). 2. Vyhodnotenie prác – kontrolný deň bude dohodnutý pri začatí prác na diele (jedenkrát (1x) za týždeň). 3. Pri vykonávaní kontrolnej činnosti je stavebný dozor povinný kontrolovať vykonávanie prác v zmysle projektovej dokumentácie, dojednaní Zmluvy o dielo a tejto Zmluvy. Stavebný dozor sa bude riadiť východiskovými podkladmi objednávateľa a dohodami zmluvných strán. Stavebný dozor je oprávnený a povinný urobiť príslušné zápisy do protokolu o odovzdaní a prevzatí diela. 4. Poskytovateľ sa zaväzuje podľa tejto zmluvy pravidelne konzultovať objednávateľom priebeh plnenia tejto zmluvy. Objednávateľ je oprávnený priebežne kontrolovať plnenie povinností poskytovateľa podľa tejto zmluvy, najmä si vyžiadavať od poskytovateľa príslušné informácie o priebehu plnenia a poskytovateľ je povinný poskytnúť objednávateľovi súčinnosť. 5. Objednávateľ sa zaväzuje, že stavebnému dozoru poskytne v nevyhnutnom rozsahu potrebnú súčinnosť, spočívajúcu najmä v poskytnutí Zmluvy o dielo a projektovej dokumentácie diela. 6. Objednávateľ sa zaväzuje zabezpečiť poskytnutie súčinnosti zhotoviteľa pri kontrole spôsobu vykonávania diela podľa § 550 až 559 zákona č. 513/1991 Zb. Obchodného zákonníka. 7. Stavebný dozor sa zaväzuje vykonávať kontrolnú činnosť dohodnutú v tejto zmluve riadne a včas, v súlade so Zmluvou o dielo a v súlade s legislatívou platnou v Slovenskej republike. 8. Stavebný dozor je pri vykonávaní kontrolnej činnosti povinný postupovať s odbornou starostlivosťou. Činnosť na ktorú sa zaviazal, je povinný uskutočňovať podľa pokynov objednávateľa, ktoré musia byť v súlade s platnými všeobecne záväznými právnymi predpismi a technickými normami a jeho záujmami, ktoré stavebný dozor pozná alebo musí poznať. Stavebný dozor nezodpovedá za vady, ktoré boli spôsobené použitím podkladov prevzatých od objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a objednávateľ na ich použití trval. 9. Stavebný dozor zodpovedá za škodu na veciach prevzatých od objednávateľa na výkon kontrolnej činnosti. Zodpovedá tiež za škodu, ktorá vznikne objednávateľovi v súvislosti s výkonom kontrolnej činnosti, ak kontrolná činnosť nebola vykonávaná s odbornou starostlivosťou, riadne alebo včas. 10. Poskytovateľ sa zaväzuje, že služby podľa tejto zmluvy bude poskytovať vždy prostredníctvom kľúčových osôb poskytovateľa, ktoré na tento účel identifikoval v rámci súčinnosti potrebnej k podpisu zmluvy. Nahradenie niektorej z kľúčových osôb poskytovateľa je možné výlučne so súhlasom objednávateľa. Navrhovaná osoba, ktorá má nahradiť pôvodnú kľúčovú osobu identifikovanú poskytovateľom v rámci súčinnosti k podpisu zmluvy musí spĺňať rovnakú minimálnu odbornú spôsobilosť ako je uvedené v zmluve. Poskytovateľ požiada o schválenie novej kľúčovej osoby vopred a objednávateľ s k navrhovanej osobe vyjadrí do desiatich (10) pracovných dní od doručenia kompletných dokladov . 11. Poskytovateľ vyhlasuje, že si je vedomý a je oboznámený s predmetom a účelom tejto zmluvy, pričom disponuje potrebným know-how, odbornými predpokladmi, skúsenosťami a prostriedkami umožňujúcimi plniť predmet zmluvy riadne, včas a v dohodnutej kvalite. Poskytovateľ má všetky povolenia, licencie, oprávnenia a súhlasy potrebné na riadne plnenie predmetu zmluvy. 12. Poskytovateľ sa zaväzuje určiť pred podpisom zmluvy kľúčovú osobu s potrebnou odbornou spôsobilosťou na výkon Stavebného dozoru s odborným zameraním na pozemné stavby. Poskytovateľ predloží doklady o odbornej spôsobilosti kľúčovej osoby na výkon vybraných činností podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov oprávňujúcej ho na výkon predmetnej činnosti, v zmysle zákona č. 138/1992 Zb. o autorizovaných architektoch a autorizovaných stavebných inžinieroch v platnom znení. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

* 1. Táto zmluva sa uzatvára na dobu určitú, do vydania právoplatného kolaudačného rozhodnutia (ak je požadované) a protokolárneho odovzdania a prevzatia diela bez vád a nedorobkov odo dňa účinnosti tejto zmluvy.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov.
  2. Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky a uplatniť súdny prostriedok nápravy. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  3. Poskytovateľ podpisom zmluvy potvrdzuje:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. že, mu boli poskytnuté Informácie o ochrane osobných údajov;
     3. že, v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
  5. Poskytovateľ je povinný zabezpečiť dodržiavanie *„Zásady správania sa v areáli OLO“,* ktoré sú zverejnené na webovom sídle objednávateľa <https://www.olo.sk/zasady-spravania-sa-v-areali-olo/>.
  6. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |